**BOSNA I HERCEGOVINA**

**FEDERACIJA BOSNE I HERCEGOVINE**

**HERCEGBOSANSKA ŽUPANIJA**

**GRAD LIVNO**

**GRADONAČELNIK**

Broj:02-30-8-1501/22

Datum: 17.05.2022.

Na temelju članka 85. Zakona o državnim službenicima i namještenicima u tijelima državne službe u Hercegbosanskoj županiji („Narodne novine HBŽ“, broj: 1/14, 5/16 i 1/22), članka 21. stavak 12. Pravilnika o unutarnjem ustrojstvu Jedinstvenog gradskog tijela uprave Grada Livna, br.02-04-656/20 od 17.03.2020.godine, Pravilnika o izmjenama i dopunama Pravilnika o unutarnjem ustrojstvu Jedinstvenog gradskog tijela uprave Grada Livna,br. 02-04-1747/20,od 28.07.2020.godine, Pravilnika o izmjenama i dopunama Pravilnika o unutarnjem ustrojstvu Jedinstvenog gradskog tijela uprave Grada Livna, br. 02-04-2056/20., od 09.09.2020.godine, Pravilnika o izmjenama i dopunama Pravilnika o unutarnjem ustrojstvu Jedinstvenog gradskog tijela uprave Grada Livna,br.02-04-2517/20 od 26.10.2020.,Pravilnika o izmjenama i dopunama Pravilnika o unutarnjem ustrojstvu Jedinstvenog gradskog tijela uprave Grada Livna, br.02-04-296/21., od 03.02.2021., i Pravilnika o izmjenama i dopunama Pravilnika o unutarnjem ustrojstvu Jedinstvenog gradskog tijela uprave Grada Livna, br.02-04-228/22., od 26.01.2022.godine, Gradonačelnik objavljuje

**INTERNI OGLAS**

**za popunu upražnjenog radnog mjesta namještenika**

**u Gradu Livnu**

***Viši referent za prijem podnesaka i ovjeru u Službi za opću upravu i društvene djelatnosti Grada Livna- 1 (jedan) izvršitelj na neodređeno vrijeme***

**Opis poslova: Viši referent za prijam podnesaka i ovjeru** obavlja sljedeće poslove i zadatke:

-zaprima zahtjeve i provjerava ispravnost i potpunost priloga u podnesenim zahtjevima iz oblasti i nadležnosti Tijela uprave Grada Livna,

-upozorava podnositelje zahtjeva na nedostajuće priloge u podnesenim zahtjevima,

-obavještava stranke o zakonskim i očekivanim rokovima rješavanja podnesenih zahtjeva,

-izdaje potvrde o podnesenim zahtjevima,

-predaje zaprimljene zahtjeve na upisnik,

-obavještava stranku o visini i plaćanju upravnih pristojbi,

-obavlja unos podataka u elektroničkoj formi kroz softversku aplikaciju DocuNova,

-obavlja ovjeru potpisa, rukopisa, prijepisa u službenim prostorijama i izvan službenih prostorija,

-vodi upisnik o obavljenim ovjerama,

-podnosi tjedne, mjesečne i godišnje izvještaje pomoćniku gradonačelnika,

-obavlja i druge poslove i zadatke radnog mjesta koje mu povjeri pomoćnik gradonačelnika.

**UVJETI ZA RADNO MJESTO**

Pored općih uvjeta predviđenih u članku 89. Zakona o državnim službenicima i namještenicima u tijelima državne službe u Hercegbosanskoj županiji („Narodne novine HBŽ“, broj: 1/14, 5/16 i 1/22), kandidati trebaju ispunjavati i posebne uvjete propisane člankom 21. stavak 12. Pravilnika o unutarnjem ustrojstvu Jedinstvenog gradskog tijela uprave Grada Livna, br.02-04-656/20 od 17.03.2020.godine, Pravilnika o izmjenama i dopunama Pravilnika o unutarnjem ustrojstvu Jedinstvenog gradskog tijela uprave Grada Livna,br. 02-04-1747/20,od 28.07.2020.godine, Pravilnika o izmjenama i dopunama Pravilnika o unutarnjem ustrojstvu Jedinstvenog gradskog tijela uprave Grada Livna, br. 02-04-2056/20., od 09.09.2020.godine, Pravilnika o izmjenama i dopunama Pravilnika o unutarnjem ustrojstvu Jedinstvenog gradskog tijela uprave Grada Livna,br.02-04-2517/20 od 26.10.2020.,Pravilnika o izmjenama i dopunama Pravilnika o unutarnjem ustrojstvu Jedinstvenog gradskog tijela uprave Grada Livna, br.02-04-296/21., od 03.02.2021., i Pravilnika o izmjenama i dopunama Pravilnika o unutarnjem ustrojstvu Jedinstvenog gradskog tijela uprave Grada Livna, br.02-04-228/22., od 26.01.2022.godine, i to:

-SSS (IV stupanj) upravnog, ekonomskog, tehničkog ili tehnološkog smjera, ili gimnazija,

-položen stručni upravni ispit,

-najmanje 10 (deset) mjeseci radnog iskustva u struci i

-poznavanje rada na računalu.

**PRIJAVA NA INTERNI OGLAS:**

**Uz prijavu na oglas sa kratkim životopisom kandidati su dužni priložiti sljedeće dokumente u originalu ili ovjerenoj preslici:**

1)Svjedodžbu/diplomu o završenoj SSS;

2)Potvrdu/uvjerenje o radnom iskustvu u struci sa SSS;

3)Uvjerenje o položenom stručnom upravnom ispitu za namještenike sa SSS.

4)potvrdu/uvjerenje da je kandidat u radnom odnosu na poslovima namještenika u tijelu državne službe u Hercegbosanskoj županiji.

Interni oglas će biti objavljen na Oglasnoj ploči Grada Livna i na službenoj WEB stranici Grada Livna. Interni oglas ostaje otvoren 8 (osam) dana od dana posljednje objave.

Pravo prijave na interni oglas imaju namještenici iz tijela državne službe u Hercegbosanskoj županiji.

Prijave s kratkim životopisom i potrebnom dokumentacijom dostaviti u zatvorenoj omotnici preporučeno poštom s naznakom „**Interni oglas za prijem namještenika u Gradu Livnu – ne otvarati“**, na adresu: Grad Livno, Trg branitelja Livna 1, 80 101 Livno ili predati na prijemu u šalter-sali Grada Livna.

Nepravodobne, nepotpune i neuredne prijave se neće razmatrati.

**GRADONAČELNIK**

Dostavljeno: **Darko Čondrić**

1.Ured gradonačelnika

2.Agencija za državnu službu F BiH

Služba za postavljenje u organima državne službe u K-10

3.Oglasna ploča Grada Livna

4.Pismohrana